རྒྱལ་བོ་བསམ་ཡས་བེ་དཀར་དམ་ལ་བཏགས་པའི་ལོ་རྒྱུས་ནི།དེ་སྔོན་བླ་རབས་གསུམ་བཞིའི་གང་ཙམ་ལ།དངུལ་ཆུ་རྒྱལ་སྲས་རིན་པོ་ཆེའི་མདུན་དུ།བེ་དཀར་གྱིས་ཆོ་འཕྲུལ་ཞིག་བསྟན་པས།རྒྱལ་བའི་སྲས་པོས་ཁྱོད་འདྲེ་ངན་གྱི་ལུས་སུ་སྐྱེས་ཤིང་།སེམས་ཅན་གཞན་ལ་གནོད་སེམས་འབའ་ཞིག་འཆང་བ་སྙིང་རེ་རྗེ་དགོངས་ནས་བཤུམས་པས།བེ་དཀར་སྐྱེངས་ནས་བྲོས་སོང་ངོ་།།དེ་རྗེས་གཤེན་ཉི་མ་བསྙེན་བསྒྲུབ་ཐོག་མར་ཀུན་བཟང་ཨ་སྐོར་ལ་བཞུགས་མ་ཐགརྒྱལ་བོ་བེ་དཀར་གྱིས་ཆོ་འཕྲུལ་བསྟན་ནས།མར་མེའི་ནང་དུ་ཀུན་བཟང་གི་སྐུ་འདྲ་བ་ཞིག་ཏུ་བརྫུས་ནས་བསྡད་པ།མཆོག་སྤྲུལ་ཉི་མས་མཁྱེན་ནས།སྙིང་བོའི་ཚད་གྲངས་མ་སོང་བར།།ཡི་དམ་ལྷ་ཞལ་ལྟས་ངན་ཡིན།།གསུངས་ཏེ་ཞལ་དུ་གསོལ་ནས་ཐུགས་དམ་དུ་བཞུགས་པས།བེ་དཀར་ཤིན་ཏུ་སྐྲག་སྟེ།བདག་གཏོང་བར་ཞུ།ཁྱེད་ཀྱི་ཞིང་འདིར་མི་ཡོང་ཞུས་ནས་དམ་བཅའ་ཕུལ།ཞལ་ནས་བཏོན་ཏེ་གཏོང་བར་མཛད།ཁོས་དམ་བཅའ་ཕུལ་བ་བཞིན་དུ།གཞན་མ་ལྷ་འདྲེ་འཁོར་བཅས་རྣམས་ལའང་འདི་དམོད་པ།དངུལ་ཆུ་ལ་མ་འགྲོ་ཞིག་བཙུན་ཆུང་ངུ་དགའ་བ་ཞིག་འདུགདར་སྡིངས་ལ་མ་འགྲོ་ཞིགབཙུན་ཆུང་ལྟོག་སླ་བ་ཞིག་འདུགཅེས་ཟེར་ནས་དར་སྡིངས་སུ་བེ་དཀར་གྱིས་གནོད་པ་མི་འབྱུང་བ་ཡང་དེ་ཙུག་ལགས་སོ།།